 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ ሊብያ ብኣማኢት ዝቑፀሩ እሱራት ሃዲሞም 3 መስከረም 2018 ምንጪ ስእሊ, Getty Images መግለጺ ስእሊ, ኣብ ከተማ ትሪፖሊ ተነሓናሕቲ ዕጡቓት ውግእ ኣብ ዝገብርሉ እዋን ሰላማውያን ሰባት ተሃስዮም ኣብ ከተማ ትሪፖሊ ተነሓናሕቲ ዕጡቓት ውግእ ገጢሞም እንከለዉ ኣስታት 400 ዝኾኑ እሱራት ኣብ ጥቓ እታ ከተማ ካብ ዝርከብ ቤት ማእሰርቲ ኣይን ዛራ ሃዲሞም እቶም እሱራት ኣገዲዶም ማዕፆ ክኽፈተሎምዮም ገይሮም ኢሉ ፖሊስ ናይቲ ኸባቢ ሓለውቲ እቲ ቤት ማእሰርቲ ንህይወቶም ስለዝፈርሑ ኣብ ውሽጢ እቲ ቤት ምእሰርቲ ንዝተልዓለ ዓመፅ ደው ከብልዎ ኣይከኣሉን ነይሮምውን ተባሂሉ ኣብታ ከተማ ኣብ መንጎ ዕጡቓት ዝካየድ ዘሎ ጎንፂ ነቲ ብውድብ ሕቡራት ሃገራት ዝድገፍ መንግስቲ ኣዋጅ ህፁፅ ግዜ ክእውጅ ኣገዲድዎ እዩ እዚ ብሰንበት ዘጋጠመ ፍፃመ ኣብ ጥቓ እቲ ቤት ማእሰርቲ ኣብ መንጎ ዝነበሩ ተነሓናሕቲ ሓይልታት ጎንፂ ምልዓሉ ስዒቡ ዘጋጠመ እዩ ስደተኛታት ኣብ ሊብያ ብኣና ክጻወቱዮም ዝዉዕሉ ሲኦላዊ መዳጎኒ ስደተኛታት ሊብያ መብዛሕተኦም ኣብ ኣይን ዛራ ቤት ማእሰርቲ ዝነበሩ እሱራት ደገፍቲ መራሒ ሃገረ ሊብያ ነበር ሙዓመር ጋዳፊ ከምዝኾኑ ይግለፅ ኣብ 2011 ኣንፃር ጋዳፊ ኣብ ዝነበረ ዓመፅ ንተቓወምቲ ብምቕታሎም ዝተፈርዶም ድማ እዮም ብኻልእ ወገን ኣብ ተመሳሳሊ መዓልቲ ኣብ ከተማ ትሪፖሊ ዝርከብ ብኣማኢት ዝቑፀሩ ተመዛበልቲ ዘዕቖብሉ መዓስከር ብተወንጫፊ ድሕሪ ምውቅዑ ክልተ ክሞቱ እንከለዉ ካልኦት ብዙሓት ድማ ቆሲሎም ሚኒስትሪ ጥዕና ሊብያ ከምዝብሎ ኣብቲ ዝሓለፈ ሰሙን ኣብ ትሪፖሊ ኣብ መንጎ ተነሓናሕቲ ዕጡቓት ብዘጋጠመ ጎንፂ ሰላማውያን ሰባት ሓዊሱ 47 ሰባት ሞይቶም ምንጪ ስእሊ, Reuters እቲ ብውድብ ሕቡራት ሃገራት ዝድገፍ መንግስቲ ንሽሙኳ ኣብ ዋና ከተማ እታ ሃገር ስልጣን እንተሃለዎ ዕጡቓት ግን ንኣብዝሓ ክፋላት እታ ሃገር ተቖፃፂሮሞ ይርከቡ ጎንፂ ንምንታይ ተልዒሉ? 